翻查資料，原來當年巴基斯坦分開東、西巴基斯坦，東巴基斯坦人母語係孟加拉語，但國家嘅權力都集中於國家西部地區。喺統一同方便聯繫嘅堂皇名義之下，由西部主導嘅政府決定除去孟加拉語嘅法定地位，禁止政府及公共機構用孟加拉語。明目張膽嘅語言清洗引起公憤，一班大學生為咗守護孟加拉語嘅語言同文化，走上街頭，反對政府扼殺東巴基斯坦嘅語言。有道是蠻殺立威，政府決定向示威學生開槍，無辜鮮血為母語之尊嚴而流盡，青春生命為文化之延續而犠牲。暴力鎮壓令政府受全國遣責，之後孟加拉語一九五四年喺巴基斯坦得到正名，血，總算冇白流。